প্লাস কলকাতা

পিপল লাইক আস (প্লাস) কলকাতা হল একটি বেসরকারি সংস্থা। এটি প্রয়াত অগ্নিভ লাহিড়ী দ্বারা প্রতিষ্ঠিত ভারতের কলকাতায় অবস্থিত একটি সংস্থা, যারা ট্রান্সজেন্ডার জনসংখ্যা এবং সাধারণভাবে এলজিবিটি সম্প্রদায়ের মানসিক, সামাজিক, শিক্ষাগত এবং অর্থনৈতিক লালন-পালনের জন্য কাজ করে। অন্যান্য কার্যক্রম ছাড়াও, সংগঠনটি কলকাতা, বিহার এবং উত্তর প্রদেশের সম্প্রদায়ের জন্য "প্রথমা" নামে একটি আশ্রয়কেন্দ্র পরিচালনা করে।

 প্রোফাইল 
{{উক্তির বাক্স|আজ, আমি বুঝতে পারছি আমার প্রতি এবং আমার মতো মানুষের প্রতি সমাজের এই বৈরিতার কারণ কী। তারা আমাদের চায় না কারণ আমরা লিঙ্গ এবং যৌনতা সম্পর্কে তাদের দৃঢ় ধারণাকে চ্যালেঞ্জ করি। সাধারণত, মানুষ অজানাকে ভয় পায়। এবং অজানাকে ভয়ের কারণে, তারা জানতে চায় না। এটি একটি দুষ্টচক্র তৈরি করে, প্লাস কলকাতার নির্বাহী পরিচালক অগ্নিভ লাহিড়ি বলেছেন।|align=left|width=21em}}
কলকাতার একজন ট্রান্সজেন্ডার অগ্নিভ লাহিড়ী প্রজাক সংস্থাটির সাথে কাজ করছিলেন। তিনি অনুভব করেন যে তাঁর কার্যকলাপের সম্পূর্ণ পরিসরকে সামঞ্জস্য করার জন্য প্রজাক অপর্যাপ্ত। এর পর ২০০০ সালে, কলকাতায়, তিনি পিপল লাইক আস (প্লাস) প্রতিষ্ঠা করেন।  এক বছর ধরে একটি অনানুষ্ঠানিক গোষ্ঠী হিসেবে কাজ করে, প্লাস কলকাতা ২০০১ সালে একটি অনিবন্ধিত গোষ্ঠী হিসেবে কাজ শুরু করে এবং এর দু বছর পর, ২০০৩ সালের মার্চ মাসে একটি এনজিও হিসেবে নিজেদের নিবন্ধিত করে। সংগঠনের প্রাথমিক কার্যক্রমের মধ্যে রয়েছে সামাজিক সচেতনতামূলক কর্মসূচি, চিকিৎসা সহায়তা ও স্বাস্থ্যসেবা, আশ্রয়, আর্থিক সহায়তা এবং পরামর্শ।

এই সংস্থাটি কলকাতায় এর সচিবালয়ে অবস্থিত এবং ৭ সদস্যের একটি নির্বাচিত পরিচালনা পর্ষদ দ্বারা এটি পরিচালিত হয়েছে, যার নেতৃত্বে ছিলেন অগ্নিভ। এর সভাপতি শুভার্থী মুখোপাধ্যায়ের ওপর এর কার্যকরী ব্যবস্থাপনা ন্যস্ত। ভারত সরকার প্রতিষ্ঠানটিকে কর ছাড়ের সুবিধা অনুমোদন করেছে।

 লক্ষ্য 
লিঙ্গ বৈষম্যমূলক ব্যক্তি, যৌনকর্মী এবং সমাজ কর্তৃক কলঙ্কিত অন্যান্য সম্প্রদায়ের মানুষদের সামাজিক, শিক্ষাগত, আর্থিক এবং মানসিক সহায়তা প্রদানের জন্য প্লাস কলকাতা নিবেদিত। এটি লিঙ্গ বৈচিত্র্যের মানুষের প্রচার, সুরক্ষা ও অগ্রগতি এবং তাদের স্বাস্থ্য ও যৌন অধিকারের জন্য কাজ করে।

 কার্যক্রম 

ভারতের তিনটি রাজ্য, পশ্চিমবঙ্গ, বিহার এবং উত্তর প্রদেশে প্লাস কলকাতা কাজ করে। এই সংস্থা তাদের ঘোষিত লক্ষ্য অর্জনের জন্য একাধিক কর্মসূচি পরিচালনা করে। এই সংস্থার প্রধান কার্যক্রমগুলির মধ্যে একটি হল প্রথমা, যেটি সম্প্রদায়ের মানুষদের পাশাপাশি যৌনকর্মী এবং সাধারণভাবে যৌন পাচারের শিকারদের জন্য একটি আশ্রয়স্থল। এটি ট্রান্সজেন্ডার সম্প্রদায়ের জন্য এই ধরণের প্রথম আশ্রয়স্থল হিসেবে পরিচিত, এখানে বিহার থেকে আগত অভিবাসী লোকশিল্পীদের মতো মানুষদের থাকার ব্যবস্থা করা হয়েছে। এই কেন্দ্রটি আবাসিকদের ১৫ দিনের জন্য বিনামূল্যে আশ্রয় প্রদান করে, বিশেষ ক্ষেত্রে এটি ৩ মাস পর্যন্ত বাড়ানো যেতে পারে। এখানে বিনামূল্যে অথবা ভর্তুকিযুক্ত খাবার প্রদান করা হয়। এটি টেলিভিশন দেখা, বই পড়া এবং সম্প্রদায়ের অন্যান্য সদস্যদের সাথে আলাপচারিতার জন্য মিলনস্থল হিসেবেও কাজ করে।

এই কেন্দ্রে স্বাস্থ্যসেবা এবং পরামর্শের সুবিধা রয়েছে, যেখানে ২ জন বিশেষজ্ঞ পরামর্শদাতা এবং ২ জন অভ্যন্তরীণ পরামর্শদাতা নিযুক্ত আছেন। এটি তার আবাসিকদের চিকিৎসা সেবার জন্যও সুযোগ-সুবিধা স্থাপন করেছে। এদের কার্যকারিতার একটি মূল ক্ষেত্র জনসচেতনতামূলক কর্মসূচি এবং ক্লিনিক্যাল পরিষেবার মাধ্যমে এইচআইভি প্রতিরোধের সাথে সম্পর্কিত। সংস্থাটি যক্ষ্মা প্রতিরোধের জন্য বিশ্ব স্বাস্থ্য সংস্থার সহযোগী সংস্থা স্টপ টিবি পার্টনারশিপ-এর সাথে একটি অংশীদারিত্ব গঠন করেছে এবং এই কর্মসূচিটি ভারত সরকারের সংশোধিত জাতীয় যক্ষ্মা নিয়ন্ত্রণ কর্মসূচি নামে একটি উদ্যোগ দ্বারা সমর্থিত। তারা পুরুষে পুরুষে যৌনতাভুক্ত এবং রূপান্তরিত লিঙ্গের যৌনতাভুক্ত সম্প্রদায়ের জন্য সহায়তা কার্যক্রমের উদ্দেশ্যে ইউএনডিপি-এর সাথে যুক্ত হয়েছে। সংস্থাটি পতিতাবৃত্তি এবং পর্নোগ্রাফিতে নিযুক্ত অল্পবয়সী ছেলেদের ওপর গবেষণাও পরিচালনা করেছে এবং প্রথমা-র আদলে বিহার ও উত্তর প্রদেশে আশ্রয়কেন্দ্র স্থাপন করে তাদের পুনর্বাসনের প্রচেষ্টায় অবদান রেখেছে।

প্লাস কলকাতা একটি গবেষণায় জরিপ সহকারী হিসেবে অংশগ্রহণ করেছিল যার শীর্ষক ছিল এ ক্রস সেকশনাল স্টাডি টু এক্সপ্লোর এইচআইভি/এইডস রিলেটেড নলেজ, অ্যাটিটিউড অ্যাণ্ড প্র্যাকটিশ অ্যাণ্ড দেয়ার অ্যাসোশিয়েশনস উইথ এইচআইভি প্রিভ্যালেন্স অ্যামঙ্গ মেন হ্যাভিং সেক্স উইথ মেন পপুলেশন অফ কোলকাতা,ওয়েস্ট বেঙ্গল, ইণ্ডিয়া। এটি ২০১৫ সালের ১লা আগস্ট থেকে  ২০১৬ সালের ৩০শে এপ্রিল পর্যন্ত কোলকাতায় পরিচালিত হয়েছিল। কলকাতার ন্যাশনাল ইনস্টিটিউট অফ কলেরা অ্যাণ্ড এন্টারিক ডিজিজেস থেকে সাহায্য নিয়ে উপরিউক্ত জরিপে সহায়তা করেছিল জোনাথন এবং কারিন ফিল্ডিং স্কুল অফ পাবলিক হেলথ, ক্যালিফোর্নিয়া বিশ্ববিদ্যালয়, লস অ্যাঞ্জেলেস।

প্লাস কলকাতা ২০১৪ সালে জাতীয় যুব জোট গঠনের জন্য এসআরএইচআর (যৌন প্রজনন স্বাস্থ্য ও অধিকার)-এও অংশগ্রহণ করেছে।

সংস্থাটি, ডিএলএসএ (জেলা আইনি পরিষেবা কর্তৃপক্ষ)-এর সহযোগিতায়, ২০১৭ সালের ফেব্রুয়ারিতে আইনি ক্লিনিকের উপর একটি পরিষেবা শুরু করে, যা সকলের জন্য, বিশেষ করে ট্রান্সজেন্ডার সম্প্রদায়ের জন্য একেবারে বিনামূল্যে নিবেদিত। ক্লিনিকটি বর্তমানে প্রতি বুধবার এবং শুক্রবার সকাল ১১টা থেকে বিকাল ৪টা পর্যন্ত প্রথমা আশ্রয়কেন্দ্র, ৯৫ নারকেলডাঙ্গা মেইন রোড, কলকাতা- ৫৪-এ সক্রিয় থাকে।

 পদ্ধতি 
সংগঠনের দৃষ্টিভঙ্গি দ্বিমুখী। এটি সম্প্রদায়ের দুর্বল সদস্যদের জন্য সুরক্ষা কর্মসূচি এবং যৌনকর্মী ও ট্রান্সজেন্ডারদের জন্য হস্তক্ষেপ এবং সহায়তা কর্মসূচি পরিচালনা করে। 

 অধিভুক্তি এবং সমিতি 
প্লাস কলকাতা জাতিসংঘের মাদক ও অপরাধ বিষয়ক সংস্থা এবং একটি বিশ্বব্যাপী বিস্তৃত এনজিও স্টপ টিবি পার্টনারশিপ-এর অধিভুক্ত। স্টপ টিবি পার্টনারশিপ জেনেভায় অবস্থিত বিশ্ব স্বাস্থ্য সংস্থার (হু) সদর দপ্তরে অবস্থিত এবং এরা যক্ষ্মা রোগ নির্মূলের লক্ষ্যে কাজ করে।

 পুরস্কার এবং স্বীকৃতি 
২০০৮ সালে, যৌথ জাতিসংঘের এইচআইভি/এইডস প্রোগ্রাম (ইউএনএইডস)  প্লাস কলকাতাকে তাদের পরিষেবার জন্য রেড রিবন পুরস্কার'' প্রদান ক'রে স্বীকৃতি জানিয়েছিল।

 তথ্যসূত্র 

 বহিঃসংযোগ 




বিষয়শ্রেণী:২০০৩-এ প্রতিষ্ঠিত সংগঠন
বিষয়শ্রেণী:২০০৩-এ পশ্চিমবঙ্গে প্রতিষ্ঠিত
বিষয়শ্রেণী:কলকাতা ভিত্তিক সংগঠন
বিষয়শ্রেণী:ভারতভিত্তিক এলজিবিটিকিউ সংগঠন
বিষয়শ্রেণী:উইকিউপাত্তে স্থানাঙ্ক আছে